en en en en en fr en en en en en en en en en en en en en en en en en en en gu gu gu gu gu gu gu gu gu gu gu en de en en es es en en ko en en en en gu de gu de gu de gu de en de gu gu de gu gu de gu gu ru en en en en en en en en en en en en en en ru
Advertise in 7 Stars worldwide magazine
Advertise in Diamond city Directory
Subscription for 7 Stars worldwide magazine
આઈટીનો સપાટો 4300 કરોડની 1500 બેનામી સંપત્તિઓ જપ્ત
આઇટીનું 360 ડિગ્રી સોફ્ટવેર એ સેન્ટ્રલાઇઝ્ડ છે. જેની માહિતી દેશની દરેક સિટીમાં પહોંચી રહી છે. બેન્કમાં રૂપિયા જમા કરાવવાના હોય કે શેર બજારમાં ટ્રેડિંગ હોય અથવા વિદેશ પ્રવાસ હોય,દરેક જગ્યાએ પાનકાર્ડ અને આધારકાર્ડ મેન્ડેટરી છે. તેના વગર રોકાણ, સેવિંગ્સ શક્ય નથી. અલબત્ત, જ્યાં રોકડનો વ્યવહાર જ છે,ત્યાં હજી આઇટીનો આ સોફ્ટવેર પહોંચી શક્યો નથી. લગ્ન કે પાર્ટીઓમાં વધુ ખર્ચ કરે છે તેમની માહિતી પણ આઇટીને મળે છે.
આયકર વિભાગે નવી જોગવાઈઓ હેઠળ માત્ર દોઢ વર્ષમાં સટાસટી બોલાવી દીધીઃ જયપુર, મુંબઈ અને ભોપાલ યાદીમાં ટોચ પર,હજુ અનેક લોકો રડારમાં, આયકર વિભાગના દાયરામાં જ્વેલર્સ, બેન્કર્સ, હવાલાના વેપારીઓ, સરકારી અધિકારીઓ અને રાજકારણીઓ છે
આયકર વિભાગે સંશોધિત બેનામી કાનૂનની જોગવાઈઓ હેઠળ દોઢ વર્ષમાં જ ૪૩૦૦ કરોડ રૂ. ના મૂલ્યની ૧૫૦૦ બેનામી સંપત્તિઓ જપ્ત કરી છે. જયપુર, મુંબઈ અને ભોપાલ આ યાદીમાં ટોચ પર છે અને આમાથી દરેક શહેરમાં ૨૦૦ પ્રોપર્ટીઓ જપ્ત કરવામાં આવી છે. નાણાં મંત્રાલયના અધિકારીઓના જણાવ્યા પ્રમાણે પટણામાં ૩૦ અને લખનઉમાં ૫૦ સંપત્તિઓ જપ્ત કરવામાં આવી છે તો કોલકતા, ચંદીગઢ અને હૈદરાબાદમાં આ આંકડો ક્રમશઃ ૧૪૪, ૧૧૦ અને ૧૦૦નો છે. એક અધિકારીના જણાવ્યા પ્રમાણે સંશોધિત કાનૂનની જોગવાઈઓ બાદ અમે બેનામી લેવડદેવડની શોધખોળ કરવાનું કામ શરૂ કર્યુ હતું. લગભગ ૧૫૦૦થી વધુ પ્રોપર્ટીઓ એટેચ કરવામાં આવી છે એટલે કે જપ્ત કરવામાં આવી છે. હજુ અનેક લોકો રડારમાં છે અને તપાસ તથા સર્વેનું કામ ચાલુ છે.
અમારા દાયરામાં સોનાના વેપારીઓ, બેન્કર, હવાલા કારોબારીઓ, સરકારી અધિકારીઓ અને રાજકારણીઓ છે. જબલપુરમાં તો એક કેસમાં ડ્રાઈવર જ બેનામીદાર નિકળ્યો. તેની પાસેથી ૭. ૭ કરોડની સંપત્તિ મળી આવી હતી. આ સંપત્તિ તેના માલિક છે જે મધ્યપ્રદેશની એક લીસ્ટેડ કંપની છે. મુંબઈમાં એક પ્રોફેશ્નલની અનેક સ્થાવર મિલ્કતો છે જે નકલી કંપનીઓના નામે હતી. આ બધુ માત્ર કાગળ પર જ હતું. રાજસ્થાનમાં સાંગાનેરમાં એક જ્વેલર્સે પોતાના પૂર્વ કર્મચારીના નામ પર ૯ સ્થાવર મિલ્કતો રાખી હતી. અનેક સંપત્તિઓ નકલી કંપનીઓના માધ્યમથી ખરીદવામાં આવી હતી. આટલી મોટી સંખ્યામાં કેસો બહાર આવવાના કારણે વિભાગે બેનામી સંપત્તિ લેવડદેવડ એકટ હેઠળ ફાસ્ટટ્રેક આધાર પર એક ઓથોરિટીની રચના કરી હતી કે જેથી આદેશ જલદીથી પસાર થઈ છે. હાલ બેનામી કેસ સાથે જોડાયેલા નિર્ણયો ધનશોધન નિરોધક એકટ હેઠળ રચવામાં આવેલ એક ઓથોરિટી કરે છે. સંપત્તિ જપ્ત કર્યાના એક વર્ષની અંદર જ આદેશ જારી કરવાનો હોય છે નહિંતર તે આપમેળે રદ થઈ જાય છે. આ એકટ હેઠળ અત્યાર સુધી ૧૦૦થી વધુ કેસની સુનાવણી થઈ છે એટલે કે આ સંપત્તિઓને જપ્ત કરવામાં આવી છે. એક સરકારી અધિકારીના જણાવ્યા પ્રમાણે બેનામી કાનૂન ૧૯૮૮થી હતો પરંતુ વર્તમાન સરકારે તેની જોગવાઈઓ ૧ લી નવેમ્બર ૨૦૧૬થી કડક બનાવી છે. કાનૂનનો ભંગ કરનારને ૧ થી ૭ વર્ષની આકરી કેદ થઈ શકે છે અને સંપત્તિના બજાર મૂલ્યના ૨૫ ટકા સુધીનો દંડ પણ ભરવો પડે છે.
ઇન્કમ્ટેક્ષ વિભાગના 360 ડિગ્રી સોફ્ટવેરની જાસૂસીની પણ કમાલ
આઇટીનો નાણાંકિય વર્ષ 2018-19નો રેવન્યુ ટાર્ગેટ ખુબ વધારે આવતા જ વિભાગે તૈયારીઓ શરૂ કરી દીધી છે. જેમાં આઇટીના 360 ડિગ્રી સોફ્ટવેરની જાસૂસની કામગીરી મહત્ત્વની રહેવાની છે. 360 ડિગ્રી ’ સોફ્ટવેરના લીધે કરદાતાઓ ફિક્સમાં મૂકાઈ જાય એવી સ્થિતિ છે. વિવિધ સોર્સ તરફથી મળતી માહિતીના આધારે અને પાનકાર્ડ ઉપરાંત આધારકાર્ડના વધી રહેલાં જાળના લીધે હવે કરદાતા ક્યાં-ક્યાં પાર્ટનર છે. તેઓ કેટલીવાર વિદેશ ગયા છે અને ક્યાં બેન્ક એકાઉન્ટમાં કેટલાં ખાતા છે એની ઝીણવટભરી માહિતી આવકવેરા વિભાગને મળી રહી છે. આ વિગતોના આધારે આઇટી નોટિસો પણ ઇશ્યુ કરી રહી છે. તાજેતરમાં જ દસ લાખથી ઉપરની કાર ખરીદનારાઓને મળતી નોટિસો તેનું ઉદાહરણ છે. આ ઉપરાંત આઇટી સોશિયલ મીડિયાની પોસ્ટ પર પણ નજર રાખી છે. આઇટીનું 360 ડિગ્રી સોફ્ટવેર એ સેન્ટ્રલાઇઝ્ડ છે. જેની માહિતી દેશની દરેક સિટીમાં પહોંચી રહી છે. બેન્કમાં રૂપિયા જમા કરાવવાના હોય કે શેર બજારમાં ટ્રેડિંગ હોય અથવા વિદેશ પ્રવાસ હોય,દરેક જગ્યાએ પાનકાર્ડ અને આધારકાર્ડ મેન્ડેટરી છે. તેના વગર રોકાણ, સેવિંગ્સ શક્ય નથી. અલબત્ત, જ્યાં રોકડનો વ્યવહાર જ છે, ત્યાં હજી આઇટીનો આ સોફ્ટવેર પહોંચી શક્યો નથી. લગ્ન કે પાર્ટીઓમાં વધુ ખર્ચ કરે છે તેમની માહિતી પણ આઇટીને મળે છે. કેટરર્સના બિલ અને હોટલની બુકિંગના આધારે અધિકારીઓ ખર્ચાનો હિસાબ કાઢી લે છે. બેન્કમાં રૂપિયા 50 હજારથી વધુની રકમ ડિપોઝીટ કરવી હોય તો પણ પાનકાર્ડ જરૂરી છે. એટલે દરેક એકાઉન્ટની માહિતી કરદાતા સુધી પહોંચી જાય છે. જો રિટર્ન ટ્રેસ થતું હોય તો કરદાતાએ જો રિટર્નમાં અન્ય બેન્કનું એકાઉન્ટ ન બતાવ્યું હોય તો એ એકાઉન્ટની વિગતો પણ મળી રહી છે. ઉપરાંત ક્રેડિટ કાર્ડના આધારે રૂપિયા બે લાખની ઉપરની ખરીદી જેમાં કાર, ગોલ્ડ અને લકઝુરિયસ આઇટમોનો સમાવેશ થાય છે. 30 લાખથી વધુની મિલકતનું રજિસ્ટ્રેશન કરાવ્યું હોય તો તેની વિગતો પણ મળી જાય છે.
હીરા દલાલો પણ હવે રડાર પર, બાતમીદારોને સક્રિય કરાયા
સામાન્ય રીતે જીએસટીના નિયમ મુજબ 20 લાખથી વધુનો વાર્ષિક ટર્નઓવર હોય તો જ રજિસ્ટ્રેશન લેવાનું હોય છે પરંતુ હીરાની દલાલીના કેસમાં ધંધો શરૂ થાય ત્યારથી જ તેણે રજિસ્ટ્રેશન લઈ લેવું પડે છે. જીએસટીના સેક્સન 17માં તેનો ઉલ્લેખ કરાયો છે. પરંતુ હીરાની કામગીરી ચોપડે નહીં નોંધાતાં અધિકારીઓ માટે એ પડકારરૂપ બાબત છે. જીએસટી લાગુ થયાના એક વર્ષ બાદ હવે અધિકારીઓ ડાયમંડ ઇન્ડસ્ટ્રી પર નજર રાખી રહ્યાં છે. ઈ વે બિલની ચકાસણીમાં તેમજ ડાયમંડમાંથી હજુ સુધી ગડબડી મળી નથી. જેને પગલે અધિકારીઓ આ સેક્ટરમાં બાતમીદારોને દોડાવી રહ્યા છે. એટલું જ નહીં કેટલાક કેસમાં તો અધિકારીઓ જાતે જ સીધી નજર રાખી રહ્યા છે. જાણકારોના કહેવા મુજબ સુરતમાં 10 હજારથી વધુ હીરા દલાલો છે પરંતુ મોટા ભાગના હીરા દલાલોએ રજિસ્ટ્રેશન કરાવ્યું ન હોવાથી તેમને નોટિસ મોકલવાની તજવીજ હાથ ધરવામા આવનાર છે.
અધિકારીઓએ ડાયમંડ બ્રોકરો પર નજર કેન્દ્રીત કરવા પાછલનુ મુખ્ય કારણ હીરા લે -વેંચની કામગીરી ચોપડે નોંધવામાં નહીં આવતી હોવાનુ છે. આ સિવાય પણ એક એવી માહિતી સામે આવી છે કે મોટાભાગના હીરાદલાલોએ હજી રજિસ્ટ્રેશન કરાવ્યું નથી આથી અધિકારીઓ મોટા દલાલોને નોટિસ મોકલવાની તજવીજ કરી રહ્યું છે. શહેરમાં કુલ દસ હજારથી વધુ હીરાદલાલો કામ કરે છે. જીએસટી લાગુ થયા બાદ હજી સુધી અધિકારીઓએ માત્ર એક જ રેઇડ કરી છે તે પણ ટેક્સટાઇલ સેક્ટરમાં હતી, જ્યારે ઇ વે બિલની ચકાસણીમાં રૂપિયા 60 લાખથી વધુની ટેક્સ ચોરી ઝડપી લેવામાં આવી છે. આથી અધિકારીઓએ જીએસટીને વધુ કડકાઇથી લાગુ કરવા મીટિંગોનો દોર શરૂ કરાયો છે. અલબત્ત, હજી એસજીએસટી અને સીજીએસટીને વાર્ષિક લક્ષ્યાંક મળ્યો નથી. જીએસટીના એક અધિકારીના જણાવ્યા મુજબ ડાયમંડ ઇન્ડસ્ટ્રીઝના દલાલોને પણ જીએસટીમાં આવરી લેવાયા છે. આ હીરાદલાલોએ પણ રજિસ્ટ્રેશન કરાવવું પડશે. ડાયમંડ ઇન્ડસ્ટ્રીઝનું વાર્ષિક ટર્નઓવર એક લાખ કરોડથી વધુ છે. જીએસટી વિભાગને મળેલી માહિતી મુજબ દલાલો પણ ખાસ્સુ એવું કમાઈ છે. અમે ઈન્કમટેક્ષની રેઇડમાં મળેલી માહિતીઓ પણ ચકાસી છે જેમાં દલાલ મારફત વ્યવહારો થતાં હોવાનું પણ સપાટી પર આવ્યું છે. આથી દલાલોને પણ ઘેરવામાં આવશે.
હીરા દલાલીના વ્યવસાય ચિઠ્ઠીઓ પર ચાલે છે તેમાં કોઇ હિસાબી ચોપડા રાખતા નથી. આથી જે હીરાદલાલ બેનંબરમાં જ દલાલી કરે છે. તેઓ કદી કોઈ ડિપાર્ટમેન્ટની કાર્યવાહીમાં આવરી લેવાતા નથી. પરંતુ જીએસટીના લીધે હવે મોટી કંપનીઓએ દલાલો સાથેના ટ્રાન્ઝેક્શન બતાવવા પડશે. આવા કેસમાં હીરાદલાલો ત્યારે જ સાણસામાં આવશે જ્યારે કોઈ હીરા કંપની પર રેઇડ દરમિયાન દલાલોના વ્યવહાર મળે અથવા હીરાબજારમાં રેઇડ દરમિયાન દલાલો પાસેથી સ્ટોક મળી આવે. અધિકારીઓ હાલ મોટા હીરા દલાલોને ઘેરવાની કરવાની રણનીતિ બનાવી રહ્યાં છે.
Oops! English news is not available for this news
You Can Share It :
આઈટીનો સપાટો 4300 કરોડની 1500 બેનામી સંપત્તિઓ જપ્ત
તમામ અવરોધો દૂર થતાં સુરત ડાયમંડ બૂર્સની કામગીરી ઝડપી બની
ગોયમ ડાયમંડ ઇન્સ્ટિટ્યૂટે વધાર્યું સુરતનું ગૌરવ
રિટેલ લીડરશીપ સમિટ-2018માં HIKVISION દ્વારા આધુનિક સિક્યુરિટી ઉપકરણોનું નિદર્શન
લંડનમાં બોનહામ્સ ખાતે આયોજીત હરાજી પેન્ડન્ટ નેકલેસ ખરીદવા કમઠાણ
સુપ્રસિદ્ધ બ્રિટિશ ડિઝાઈનર હેનેલના જ્વેલરી સંગ્રહનું 27 લાખ ડોલરમાં...
ભારતીય નિકાસ સંસ્થાઓના ફેડરેશન દ્વારા કિરણ જેમ્સ નોન એમએસએમઈ કેટેગરીમાં ‘ટોપ પર્ફોર્મર મહારાષ્ટ્ર’
ડાયમંડ સિટી. સુરતવિશ્વબજારમાં ભારતીય ઉદ્યોગ સાહસિકોનું પ્રતિનિધિત્વ...
ઈન્ડિયન ડાયમંડ ઇન્સ્ટિટ્યૂટમાં ઉત્સાહી નવા ડિરેક્ટર્સની નિમણૂક મિનિસ્ટ્રી ઓફ ટ્રેડ એન્ડ કોમર્સ અંતર્
ઇન્ડિયન ડાયમંડ ઇન્સ્ટીટ્યૂટ એક મહત્વની સંસ્થા છે.આ સંસ્થા જેમ એન્ડ...
Diamond City is a flagship product of our group. It is a fortnightly trade newspaper in Gujarati serving diamond and jewellery industry especially to diamond manufacturing industry based in Surat, surrounding areas and Mumbai. It is first of its kind fortnightly newspaper catering the industry. Rich in content, Diamond City has high quality trade information, news and analysis. It enjoys readability, reach and confidence of all sections of the industry and trade.
7Stars Group Of Companies
Seven Stars Media Pvt. Ltd.
Surat - 395006, Gujarat (INDIA).
Phone: +91 261 2544 157-60
© Copyrights 2018. All rights reserved. | Developed by Creative Concepts